laion/Wikipedia-Exotic huggingface dataset:
მანანა კაპეტივაძე

მანანა კაპეტივაძე (დ. 10 ოქტომბერი, 1964, ქუთაისი) — ქართველი მასწავლებელი, ღირსების ორდენი კავალერი (2003), მასწავლებლის ეროვნული ჯილდოს ლაურეატი (2018). დაიბადა 1964 წლის 10 ოქტომბერს, ქუთაისში. დაამთავრა ქუთაისის №17 საჯარო სკოლა 1981 წელს. 1982 წელს ჩაირიცხა პიატიგორსკის სახელმწიფო უცხო ენათა პედაგოგიურ ინსტიტუტის ინგლისური ენის ფაკულტეტზე. 1988 წელს მუშაობა დაიწყო სტავროპოლის მხარეში ინგლისური და გერმანული ენების მასწავლებლად. სხვადასხვა დროს მუშაობდა როხის, ბაღდათის და დიმის საჯარო სკოლებში. 2002 წელს გაემგზავრა აშშ-ში, მონტანის სახელმწიფო უნივერსიტეტში TEA მასწავლებელთა გაცვლითი პროგრამით. 2006 წლიდან 2014 წლამდე თანამშრომლობდა ამერიკის მშვიდობის კორპუსთან წინასამსახურებრივ ტრენინგების განათლების ტექნიკურ ტრენერად. 2015 წლიდან ბაღდათის მეორე საჯარო სკოლის ინგლისური და რუსული ენის მასწავლებელია და პარალელურად ხელმძღვანელობს ბაღდათის ინოვაციების ცენტრს. 2018 წელს გახდა მასწავლებლის ეროვნული ჯილდოს მფლობელი. დაოჯახებულია, ჰყავს მეუღლე და ორი ვაჟი. მანანა კაპეტივაძე — მასწავლებლის ეროვნული ჯილდოს საიტზე მანანა კაპეტივაძე — საქართველოს ბიოგრაფიული ლექსიკონი ↑ ცვლილებები, პრობლემები, მოულოდნელობები, აღმოჩენები და ისევ რეფორმების მოლოდინი – 2018 წელი განათლებაში. edu.aris.ge (31 დეკემბერი, 2018). ციტირების თარიღი: 7 ოქტომბერი, 2019. ↑ მასწავლებლის ეროვნული ჯილდოს მფლობელი მანანა კაპეტივაძე გახდა. edu.aris.ge (5 ოქტომბერი, 2018). ციტირების თარიღი: 7 ოქტომბერი, 2019. ↑ 3.0 3.1 მანანა კაპეტივაძე. tprize.ge (28 იანვარი, 2018). ციტირების თარიღი: 7 ოქტომბერი, 2019.
კობალტის ფოსფატი

კობალტის ფოსფატი — არაორგანული ქიმიური ნივთიერება, ფორმულით Co3(PO4)2. ამ არაორგანულ პიგმენტს, ასევე უწოდებენ კობალტის იისფერს.. გამოიყენება კატალიზატორად. კობალტის ფოსფატი მიიღება, კობალტის ქლორიდისა და კობალტის ჰიდროფოსფატისგან: 3 C o C l 2 + 2 N a 2 H P O 4 + 8 H 2 O   →   C o 3 ( P O 4 ) 2 ⋅ 8 H 2 O ↓ + 4 N a C l + 2 H C l {\displaystyle {\mathsf {3CoCl_{2}+2Na_{2}HPO_{4}+8H_{2}O\ {\xrightarrow {}}\ Co_{3}(PO_{4})_{2}\cdot 8H_{2}O\downarrow +4NaCl+2HCl}}} კობალტის ფოსფატის რეაქცია წყალბადთან: C o 3 ( P O 4 ) 2 + 8 H 2   → 550 − 1000 o C   C o + 2 C o P + 8 H 2 O {\displaystyle {\mathsf {Co_{3}(PO_{4})_{2}+8H_{2}\ {\xrightarrow {550-1000^{o}C}}\ Co+2CoP+8H_{2}O}}} 4 C o 3 ( P O 4 ) 2 + 27 H 2   → 550 − 1000 o C   6 C o 2 P + P 2 O 5 + 27 H 2 O {\displaystyle {\mathsf {4Co_{3}(PO_{4})_{2}+27H_{2}\ {\xrightarrow {550-1000^{o}C}}\ 6Co_{2}P+P_{2}O_{5}+27H_{2}O}}} Химическая энциклопедия / Редкол.: Кнунянц И.Л. и др.. — М.: Советская энциклопедия, 1990. — Т. 2. — 671 с (ბულგარული) Справочник химика / Редкол.: Никольский Б.П. и др.. — 3-е изд., испр. — Л.: Химия, 1971. — Т. 2. — 1168 с. (ბულგარული) Рипан Р., Четяну И. Неорганическая химия. Химия металлов. — М.: Мир, 1972. — Т. 2. — 871 с. (ბულგარული) ↑ Hugo Müller, Wolfgang Müller, Manfred Wehner, Heike Liewald "Artists' Colors" in Ullmann's Encyclopedia of Industrial Chemistry 2002, Wiley-VCH, Weinheim. doi:10.1002/14356007.a03_143.pub2 ↑ Matthew W. Kanan, Yogesh Surendranatha, Daniel G. Nocera (2009). „Cobalt–phosphate oxygen-evolving Compound“. Chem. Soc. Rev. 38 (1): 109–114. doi:10.1039/B802885K. PMID 19088970.CS1-ის მხარდაჭერა: იყენებს ავტორის პარამეტრს (link)
ცირკონიუმის ფოსფატი

ცირკონიუმის ფოსფატი (ცირკონიუმის ჰიდროფოსფატი) — არაორგანული ქიმიური ნივთიერება, ფორმულით Zr(HPO4)2∙nH2O.ცირკონიუმის ფოსფატებს აქვთ მაღალი თერმული და ქიმიური სტაბილურობა. არსებობს მისი სხვადასხვა ფაზები. სხვა ფაზებთან შედარებით, ყველაზე ხშირად გამოიყენება ალფა (Zr(HPO4)2∙H2O) და გამა (Zr(PO4)(H2PO4)∙2H2O) ფაზები. გამოიყენება ფარმაკოლოგიაში. კატალიზატორად,ნანო კომპოზიტად, კლინიკურ დიალიზატორად და ბირთვული ნარჩენების მართვაში. ↑ Datenblatt Zirconium(IV) hydrogenphosphate bei Sigma-Aldrich, abgerufen am 25. Mai 2017 (PDF). ↑ Clearfield, A.; Stynes, J. A., The Preparation of Crystalline Zirconium Phosphate and Some Observations on Its Ion Exchange Behaviour. J Inorg Nucl Chem 1964, 26 (1), 117-129. ↑ Díaz, A.; David, A.; Pérez, R.; González, M. L.; Báez, A.; Wark, S. E.; Zhang, P.; Clearfield, A.; Colón, J. L., Nanoencapsulation of Insulin into Zirconium Phosphate for Oral Delivery Applications. Biomacromolecules 2010, 11 (9), 2465-2470. ↑ Díaz, A.; Saxena, V.; González, J.; David, A.; Casañas, B.; Carpenter, C.; Batteas, J. D.; Colón, J. L.; Clearfield, A.; Hussain, H. D., Chem. Commun., 2012,48, 1754-1756 ↑ Costantino, U.; Marmottini, F.; Curini, M.; Rosati, O., Metal exchanged layered zirconium hydrogen phosphate as base catalyst of the Michael reaction. Catal Lett 1993, 22 (4), 333-336. ↑ Wu, H.; Liu, C.; Chen, J.; Yang, Y.; Chen, Y., Preparation and characterization of chitosan/α-zirconium phosphate nanocomposite films. Polym Int 2010, 59 (7), 923-930. ↑ Scheetz, B. E.; Agrawal, D. K.; Breval, E.; Roy, R., Sodium zirconium phosphate (NZP) as a host structure for nuclear waste immobilization: A review. Waste Manage 1994, 14 (6), 489-505. ↑ Nissenson, A.; Fine, R., Clinical dialysis. McGraw-Hill Medical Pub. Division: 2005.
შოვუ

შოვუ (აზერ. Şovu) — სოფელი აზერბაიჯანში, ლენქორანის რეგიონის ლენქორანის რაიონში. მოსახლეობის რაოდენობა — 1,674 კაცი. შოვუ GEOnet სახელების სერვერზე
ლიახვი

ლიახვი, დიდი ლიახვი — მდინარე საქართველოში, კავკასიონის მთავარი წყალგამყოფი ქედის სამხრეთ კალთაზე. სათავე აქვს ყელის ვულკანურ მთიანეთში. წარმოიქმნება მდინარეების ყადლასანისწყლისა და დესკოხირდონის შეერთებით ზღვის დონიდან 2338 მ-ზე. ერთვის მდინარე მტკვარს მარცხნიდან ქალაქ გორთან. სიგრძე მდინარე ყადლასანისწყლის სათავიდან 115 კმ, აუზის ფართობი 2440 კმ². მთავარი შენაკადებია ერმანისწყალი, ჯომაღისწყალი, გუდისისწყალი, პატარა ლიახვი და მეჯუდა. ლიახვის სათავეებში არის 12 მცირე მყინვარი, რომელთა ფართობი 5,5 კმ²-ია. საზრდოობს თოვლის, წვიმის, მყინვარული და მიწისქვეშა წყლით. წყალდიდობა იცის მარტის ბოლოდან აგვისტოს დასაწყისამდე. წყალმცირობა — ზაფხულ-შემოდგომაზე, რომელსაც წვიმებით გამოწვეული წყალმოვარდნები არღვევს. მდგარი წყალმცირობაა დეკემბრიდან თებერვლის ბოლომდე. გაზაფხულსა და ზაფხულზე მოდის წლიური ჩამონადენის 76 %, შემოდგომაზე — 16 %, ზამთარზე — 8 %, საშუალო წლიური ხარჯი ჯავასთან 20,3 მ³/წმ, მდინარე პატარა ლიახვის შეერთების შემდეგ 47,3 მ³/წმ. ლიახვზე ზამთარში პერიოდულად შეინიშნება ყინულნაპირისი, თოში და ძგიფი. იყენებენ სარწყავად. ლიახვიდან გაყვანილია კეხვის, ტირიფონისა და სალთვისის არხები. რწყავს 62 ათას ჰა მიწას. დიდ ლიახვზე მდებარეობს ასევე ქალაქი ცხინვალი. აფხაზავა ი., ქართული საბჭოთა ენციკლოპედია, ტ. 6, თბ., 1983. — გვ. 213.
ჰაჯი ალიევი

ჰაჯი ალიევი (აზერ. Hacı Azər oğlu Əliyev; დ. 21 აპრილი, 1991, ნახიჩევანის ავტონომიური რესპუბლიკა, აზერბაიჯანის სსრ) — აზერბაიჯანელი თავისუფალი სტილით მოჭიდავე. მან 2014 წლის ევროპის ჭიდაობის ჩემპიონატში, 61 კილოგრამ კატეგორიაში იასპარეზა და ტურნირი ოქროს მედლით დაასრულა (ფინალში დაამარცხა რუსი მოჭიდავე ბეკხან გიორგეევი). 2014 წლის ტაშკენტში მიმდინარე ჭიდაობის მსოფლიო ჩემპიონატში, ალიევმა თავისი პირველი მსოფლიო ჩემპიონატის ოქროს მედალი მოიგო (თავისუფალი სტილით 61 კგ კატეგორიაში). აგრეთვე, ალიევმა მეორე და მესამე ოქროს მედალი მიიღო ლას-ვეგასში 2015, ხოლო პარიზში 2017 წელს. 2015 წელს ასპარეზობდა ევროპის თამაშებში; იგი ამ ჩემპიონატში 61 კილოგრამ წონით კატეგორიაში ასპარეზობდა. თამაშები მან ბრინჯაოს მედლით დაასრულა. ალიევი აგრეთვე მონაწილეობდა 2016 წლის ზაფულის თამაშებზე 57 კილოგრამ კატეგორიაში და ბულგარელივლადიმირ დაბოვის დამარცხების შემდეგ ტურნისი ბრინჯაოს მედლით დაასრულა. დახურვის ცერემონიის დროს იგი იყო აზერბაიჯანის დროშის მატარებელი. მისი პირადი მწვრთნელია ელმან აზიმსადე. ამ წარმატებების შემდეგ, ჰაჯი ალიევმა მოიგო დაგვილში (ლატვია) უმცროს მოჭიდავეებს შორის ჩატარებული ევროპის ჩემპიონატი. 17 წლის ჰაჯი ალიევი, რომელიც 54 კგ-ში იასპარეზებდა, ფინალამდე ყველა მისი მოწინააღმდეგე დამაჯერებლად დაამარცხა და გადამწყვეტ მატჩში ქართველ ვლადიმერ ხინჩიაშვილთან დამარცხდა. ამ შედეგით მან ევროპის ჩემპიონატის ვერცხლის მედალი მოიპოვა. 25 ივლისს, აზერბაიჯანის ჭიდაობის ფედერაციის პრეზიდენტი ფაზილ მამედოვი შეხვდა იმ მოჭიდავეებს, რომლებმაც ევროპის ჩემპიონატი მოიგეს. ამ მოჭიდავეებს შორის იყო ჰაჯი ალიევიც. 2009 წლის თებერვალში პირველი ადგილი დაიკავა აზერბაიჯანის ახალგაზრულ ჩემპიონატში. იგი ამ ჩემპიონატში 60 კილოგრამ კატეგორიაში ასპარეზობდა (ჩემპიონატი მან ვერცხლის მედლით დაასრულა). ამავე წლის მარტში იგი მონაწილეობდა რიგის (ლატვია) საერთაშორისო ტურნირში. ნახსენები ტურნირი ალიევმა მეხუთე ადგილით დაასრულა. ჰაჯი ალიევმა მორიგ წარმატებებს 2009 წელს შიდა კონკურსებში მიაღწია. მან მოიგო ოქტომბერში ჩატარებული ახალგაზრდული ტურნირი. ეს ტურნირი აზერბაიჯანის ეროვნულ გმირს, ალიერ ალიევს ეძღვნებოდა. დეკემბერში ალიევმა ახლა უკვე მოზარდებს შორის დაიკავა პირველი ადგილი. მან აზერბაიჯანის თასზე ყველა მოწინააღმდეგე დაამარცხა და შედეგად ტურნირის გამარჯვებული გახდა. ↑ Əliyev Hacı Azər oğlu. awf-az.org. დაარქივებულია ორიგინალიდან — 2014-12-22. ციტირების თარიღი: 2014-12-22. ↑ Haji Aliyev - AWF Interview 2014. Azerbaijan Wrestling Federation (17 November 2014). ↑ http://awf.az/en/x-b-rl-r/d-nya-empionati/item/3999-ddzh-2017-hadz-aeliyev-udzhzhat-dunya-dzhempionu-oldu-foto[მკვდარი ბმული] ↑ Rio 2016. დაარქივებულია ორიგინალიდან — 2016-09-22. ციტირების თარიღი: 2016-08-22 ↑ The Flagbearers for the Rio 2016 Closing Ceremony (2016-08-21). ციტირების თარიღი: 2016-08-22
კრასნოდარის საერთაშორისო აეროპორტი

კრასნოდარის საერთაშორისო აეროპორტი (რუს. Международный аэропорт Краснодар) ასევე ცნობილი როგორც პაშკოვსკის აეროპორტი (რუს. Аэропорт Пашковский),(IATA: KRR, ICAO: URKK) — მთავარი აეროპორტი, რომელიც ემსახურება სამხრეთ რუსეთის ქალაქ კრასნოდარს. არის საერთაშორისო აეროპორტი და მდებარეობს კრასნოდარის ცენტრიდან 12 კილომეტრში. კრასნოდარის საერთაშორისო აეროპორტი რუსეთში მე -9 ყველაზე დატვირთული აეროპორტია. 2015 წელს მან 3.1 მილიონზე მეტი მგზავრი მიიღო. დღესდღეობით ეს აეროპორტი ბაზელ აეროს აეროპორტის მმართველი ჰოლდინგის ნაწილია. 2012 წლის ბოლომდე კი ეკუთვნოდა კუბანის ავიახაზებს. დღესდღეობით კრასნოდარის საერთაშორისო აეროპორტს აქვს სამი ასაფრენი ბილიკი, რომელზეც შეიძლება მოთავსდეს თანამედროვე თვითმფრინავებიი, მაგალითად ბოინგ-737 (გარდა ბოინგ-737-900), ბოინგ 757 და ასევე ყველა ტიპის ვერტმფრენი. აეროპორტის ტევადობა არის 500 მგზავრი საათში შიდა ფრენებისთვის, ხოლო საერთაშორისო ფრენისათვის საათში 200 მგზავრი. ტერმინალის კორპუსში არის VIP და CIP დარბაზები, ასევე მაღაზიები, კაფეები, აფთიაქები და უზრუნველყოფილია Wi-Fi წვდომა. კრასნოდარის საერთაშორისო აეროპორტი გადიოდა განახლებას, რომელიც ორ ნაწილად იყო დაყოფილი: ახალ 60,000 მ2 აეროპორტის შენობის მშენებლობად, რომელიც 2017 წელს იყო დაგეგმილი და აეროდრომის ინფრასტრუქტურის განახლება. ეს უკანასკნელი მოიცავს ასაფრენი ბილიკის, საინჟინრო დანადგარების და აღჭურვილობის განახლება-მშენებლობას, რათა უზრუნველყოლი იქნას უსაფრთხოდ და უწყვეტად მაღალი ხარისხის თვითმფრინავების მიღება. ახალი ტერმინალის მშენებლობის პროექტი, მენეჯმენტმა ბაზელ აერომ აიღო. ჰოლანდიური NACO, მსოფლიოს ერთ-ერთი წამყვანი დამოუკიდებელი აეროპორტის საკონსულტაციო და საინჟინრო ფირმაა. NACO– ს თანახმად, 2030 წლისთვის მგზავრების საერთო რაოდენობა 10 მილიონს მიაღწევს. ახალი კრასნოდარის აეროპორტის მშენებლობის პერიოდში, არსებული ტერმინალის ფართობი გაფართოვდა 8 200 კვ.მ-ით. შედეგად, აეროპორტის ტევადობა გაიზარდა და შესაძლებელი გახდა 1,700 მგზავრის საათში მიღება. 2013 წლის აგვისტოში დაიწყო საერთაშორისო ტერმინალის რეკონსტრუქცია. გამშვები მრიცხველების რაოდენობა 8 – მდე გაიზარდა, საიმიგრაციო კონტროლის მრიცხველების რაოდენობა კი 10 – მდე. გარდა ამისა, ტერმინალის შენობაში აშენდა ბავშვთა მოედანიც. კრასნოდარის აეროპორტის რეკონსტრუქციის პროექტი, მოიცავს შიდა ტერმინალის შენობას. განახლებული ტერმინალის შენობები ექსპლუატაციაში შევიდა 2014 წლის ბოლოს. აეროპორტის ოფიციალური საიტი (რუსული) World Aero Data დაარქივებული 2016-04-10 საიტზე Wayback Machine. (ინგლისური) ↑ [1] დაარქივებული 2014-02-01 საიტზე Wayback Machine. // Baselaero.ru ↑ Basel Aero დაარქივებული 2014-02-26 საიტზე Wayback Machine. // Basic Element's official website ↑ About Krasnodar International Airport დაარქივებული 2014-07-29 საიტზე Wayback Machine. // Basel Aero's official website ↑ Пассажиропоток аэропорта Краснодар вырастет до 10 млн человек в год к 2030г. დაარქივებული 2016-08-13 საიტზე Wayback Machine. // RBC
SOCAR Gas-ის გადამამუშავებელი ქარხანა

SOCAR Gas-ის გადამამუშავებელი ქარხანა — ბუნებრივი და თანმხლები აირის პროდუქტების გადამამუშავებელი ქარხანა, რომელიც მდებარეობს აზერბაიჯანში, გარადაღის რეგიონში, ბაქოში ლობკატანის დასახლებაში. 2009 წლის 7 ოქტომბრიდან შეუერთდა აზერბაიჯანის რესპუბლიკის სახელმწიფო ნავთობკომპანია SOCAR-ს . ქარხანა ახორციელებს ბუნებრივი აირის, ბუნებრივი აირის სითხეების, ბუნებრივი ბენზინის, აირის კონდენსატის, მძიმე კონდენსატების, მშრალი გაზის, კომერციული ბუტანის და კომერციული პროპან-ბუტანის ნარევის წარმოებას. SOCAR Gas-ის გადამამუშავებელი ქარხანა დაარსდა 1958 წელს. იმ დროს ქარხნის შექმნის მთავარი მიზეზი იყო ბუნებრივი აირის, აირის კონდენსატის და მსუბუქი ნახშირწყალბადების გადამუშავება. გაზის გადამამუშავებელი ქარხანა დააპროექტა „GIPROAZNEFT“ ინსტიტუტმა, რომელიც საბჭოთა პერიოდში მუშაობდა. მშენებლობა შედგებოდა ორი ეტაპისგან. პირველი და მეორე კორპუსი დასრულდა 1961 წელს და მშენებლობა მიმდინარეობდა 1963-1964 წლებში. პირველი კორპუსის დასრულების შემდეგ ამოქმედდა სამი განყოფილება. აქ მიმდინარეობდა ბუნებრივი აირის ბენზინისგან განცალკევება (გამოხდა-დისტილაცია). ქარხნის მშენებლობის დასრულების შემდეგ შესაძლებელი გახდა წელიწადში დაახლოებით 4,5 მილიარდი კუბური მეტრი ბუნებრივი აირის გადამუშავება. 1986 წელს სიმძლავრის გასაზრდელად, ქარხანას ჩაუტარდა რეკონსტრუქციული სამუშაოები, შედეგად გადამუშავების წლიური მოცულობა გაიზარდა 6,5 მილიარდ კუბურ მეტრამდე. სარეკონსტრუქციო სამუშაოების დროს, ასევე აშენდა 2 გაზსადენი. ამავდროულად, მიწისქვეშა გაზსადენი და წყალქვეშა მილები ჩანაცვლდა ზედაპირული მილსადენებით. 2003-2004 წლებში აშენდა ორი საზომი ქარხანა, „მაღალი წნევით ბუნებრივი აირის გამომავალი“ და „მთლიანი ბუნებრივი აირის გამომავალი“. 2009 წელს დადგინდა ქარხნის ბუნებრივი აირის მთლიანი გამოსავლიანობა. 2017 წლის დასაწყისიდან ქარხანაში გადამუშავების შემდეგ მიღებული ბუნებრივი აირის მოცულობა 1,68 მილიარდ კუბურ მეტრს შეადგინდა. სტატისტიკის მიხედვით ირკვევა, რომ გამოყენებული იქნა ქარხნის ბუნებრივი გაზის წლიური გადამუშავების 63%. გარდა ამისა, გადამუშავდა 11 000 ტონა ნავთი და 7500 ტონა ტექნიკური ბუტანი, აქედან 4600 ტონა ტექნიკური ბუტანი გადაეცა „Azerikimya“-ის წარმოების კავშირს. კონტრაქტის თანახმად, ქარხანა ამუშავებს „Azneft SOCAR“- ის ბუნებრივ აირს და გადამუშავების შემდეგ გადასცემს „Azerigas“- ს. სოკარი აზერბაიჯანის მილსადენური ტრანსპორტი ŞİRKƏT · SOCAR დაარქივებული 2018-07-06 საიტზე Wayback Machine. (англ.). www.socar.az. Дата обращения 14 августа 2018. SOCAR-ın bu il Qaz Emalı Zavodunda təmizlənmiş təbii qazın həcmi 1,6 mlrd. kubmetr olub (азерб.), Report İnformasiya Agentliyi. Дата обращения 14 августа 2018. Azerikimya Production Union დაარქივებული 2019-10-07 საიტზე Wayback Machine. ↑ Company · SOCAR en. დაარქივებულია ორიგინალიდან — 2018-07-28. ციტირების თარიღი: 2018-07-28 ↑ „Gas processing plant names gas volume since early 2017“. AzerNews.az (ინგლისური). 2017-09-18. ციტირების თარიღი: 2018-07-29. ↑ „SOCAR-ın bu il Qaz Emalı Zavodunda təmizlənmiş təbii qazın həcmi 1,6 mlrd. kubmetr olub“. Report İnformasiya Agentliyi (აზერბაიჯანული). ციტირების თარიღი: 2018-07-29.
ჯილდა დათუაშვილი

ჯილდა დათუაშვილი (დ. 8 აგვისტო, 1946, სოფელი ველისციხე, დღ. გურჯაანის მუნიციპალიტეტი — გ. 1 მაისი, 1971) — ქართველი საესტრადო მომღერალი. დაამთავრა თბილისის მუსიკალური სკოლა, საქართველოს პოლიტექნიკური ინსტიტუტის ქიმიური ფაკულტეტი 1969 წელს. 1964-1966 წლებში იყო საქართველოს პოლიტექნიკური ინსტიტუტის საესტრადო ორკესტრის სოლისტი, ასრულებდა ქართველ კომპოზიტორთა საესტრადო სიმღერებს. გასტროლებით შემოიარა მოსკოვი, ლენინგრადი, საფრანგეთი. მისი პორტრეტი დახატა კორნელი სანაძემ (1974), მანანა ბობოხიძემ (1974). 1970 წელს თბილისში გამართა უკანასკნელი კონცერტი. გარდაიცვალა 1971 წლის 1 მაისს თავის სიმსივნით, 24 წლის ასაკში. დაკრძალულია თბილისში. ქართული მუსიკის ენციკლოპედიური ლექსიკონი, გვ. 139, თბ., 2015. ჯილდა დათუაშვილი — საქართველოს ბიოგრაფიული ლექსიკონი
იანო ალიბეგაშვილი

იანო ალიბეგაშვილი (დ. 15 ოქტომბერი, 1963, ყაზბეგი) — ქართველი საოპერო მოღერალი (სოპრანო). დაამთავრა ვანო სარაჯიშვილის სახელობის თბილისის სახელმწიფო კონსერვატორია, სადაც სწავლობდა 1980-1989 წლებში. პირველი კურსიდანვე მონაწილეობდა ფესტივალებში, ოპერაში გამოვიდა პეტრე ამირანაშვილის იუბილეზე. 1989 წლიდან იყო ზაქარია ფალიაშვილის სახელობის თბილისის ოპერისა და ბალეტის თეატრის სოლისტი (შესრულებული აქვს: ამელია – ვერდის „ბალმასკარადი“, ტოსკა – პუჩინის „ტოსკა“), ამავე წელს მონაწილეობა მიიღო ფ. ვინიასის სახელობის საერთაშორისო კონკურსზე ბარსელონაში, სადაც პრემია ვერ მოიპოვა, თუმცა ფლორენციისა და ოზიმოს აკადემიების სტიპენდიებით დააჯილდოვეს. 1992 წელს პეზაროში, მიიღო მონაწილეობა როსინის ფესტივალში, გამოსვლა ფესტივალის სენსაციად იქცა. 1993 წელს შედგა იანო ალიბეგაშვილის დებიუტი ლა სკალაში, იმღერა ალისა „ფალსტაფში“ და ლინა „სტიფელიოში“. კონტრაქტებით მღერის ევროპის უდიდესი თეატრების სცენებზე მრავალფეროვანი რეპერტუარით (ძირითადად, ვერდის და პუჩინის, აგრეთვე ჰენდელის, მოცარტის, როსინის, ბელინის ოპერები). თანამშრომლობს მსოფლიოს განთქმულ დირიჟორებთან და მომღერლებთან (საზღვარგარეთ მას იანო თამარის სახელით იცნობენ). 1991 წლიდან ცხოვრობს იტალიაში. იანო ალიბეგაშვილი. საქართველოს ბიოგრაფიული ლექსიკონი
ფერდინანდ დე სოსიური

ფერდინანდ დე სოსიური (ფრანგ. Ferdinand de Saussure; დ. 26 ნოემბერი, 1857, ჟენევა, შვეიცარია — გ. 22 თებერვალი, 1913 ვიუფლან-სიურ-მორჟი, შვეიცარია) — შვეიცარიელი ენათმეცნიერი. სწავლობდა ჟენევის (1875), ლაიფციგის, ბერლინის (1876-1880) უნივერსიტეტებში. 1881-1891 წლებში ლექციებს კითხულობდა პარიზის „უმაღლეს პრაქტიკულ სკოლაში“; ჟენევის უნივერსიტეტის ექსტრაორდინარული, შემდეგ ორდინარული პროფესორი. 1879 წელს სოსიურმა გამოაქვეყნა „მემუარი ხმოვანთა თავდაპირველი სისტემის შესახებ ინდოევროპულ ენებში“, რომელმაც შემდგომში მნიშვნელოვანი როლი ითამაშა ინდოევროპეისტიკის განვითარებაში. განსაკუთრებით დიდია სოსიურის დამსახურება ენათმეცნიერების თეორიის სფეროში. მისმა „ზოგადი ლინგვისტიკის კურსმა“, რომელიც ჟენევის უნივერსიტეტში 1906-1911 წლებში წაკითხული ლექციების მიხედვით გამოსცეს შარლ ბალიმ და ალბერ სეშემ ავტორის სიკვდილის შემდეგ (I გამოცემა 1916), დიდი გავლენა მოახდინა XX საუკუნის ლინგვისტიკაზე. ფართო მოცულობის ენობრივი მასალის ანალიზზე დაყრდნობით სოსიურმა სცადა დაეფუძნებნა ფართო ორიენტაციის ახალი ლინგვისტიკა, მოაქცია რა კვლევის ცენტრში ენობრივი სისტემა, რომელიც განხილულია როგორც სემიოლოგიური და სოციალური მოვლენა, ნიშანთა ფსიქიკური სისტემა. სოსიურის მოძღვრებისათვის დამახასიათებელია ენისა (langue) და მეტყველების (parole) დაპირისპირება; სინქრონული (აღწერითი) ენათმეცნიერების წინ წამოწევა დიაქრონიულთან (ისტორიულთან) შედარებით; ენობრივ ნიშანთა ღირებულების ცნების შემოტანა; გარეგანი და შინაგანი ლიგვისტიკის გარჩევა. სოსიურის იდეები დაედო საფუძვლად მთელ რიგ საენათმეცნიერო მიმდინარეობებს, მათ შორის ლიგვისტურ სტრუქტურალიზმს. სოსიურის მოძღვრებიდან იღებს სათავეს თანამედროვე სემიოლოგია; მისი იდეები გამოხმაურებას პოულობენ საზღვარგარეთულ ლიტერატურათმცოდნეობაში, ეთნოგრაფიასა და ზოგიერთ სხვა დარგში. Recueil des publications scientifiques, Hdlb., 1922; Cours de linguistique generale, fasc. 1—3, ed. critique par R. Engler, Wiesbaden, 1967—68; Morphologic. Linguistique statique: quelques principes generaux, в кн.: A Geneva School Reader in Linguistics, Bloomington, 1969; Cours de linguistique generale, [3 ed.], [P.], 1972ю ქობალავა ი., ქართული საბჭოთა ენციკლოპედია, ტ. 9, თბ., 1985. — გვ. 476. Godel R., Les sources manuscrites du cours de linguistique generale de F. de Saussure, P. — Gen., 1957; Starobinski L., Les mots sous les mots. Les anagammes de F. de Saussure, P., 1971; Wunderli P., Ferdinand de Saussure und die Anagramme. Linguistik und Literatur, Tubingen, 1972.
შიურიუქი

შიურიუქი (აზერ. Şürük) — სოფელი აზერბაიჯანში, ლენქორანის რეგიონის ლენქორანის რაიონში. მოსახლეობის რაოდენობა — 1,302 კაცი. შიურიუქი GEOnet სახელების სერვერზე
სალაყაია

საკუთარი სახელი სალაყაია შეიძლება აღნიშნავდეს ერთ-ერთ შემდეგ პიროვნებათაგანს: გიორგი სალაყაია — ქართველი ბიზნესმენი, პოლიტიკოსი ვახტანგ სალაყაია — მსახიობი ივდით სალაყაია — მუსიკოსი იოსებ სალაყაია — ქართველი პოლიტიკოსი ლია სალაყაია — ქართველი მგალობელი, ხალხური და საეკლესიო მუსიკის პედაგოგი სოსლან სალაყაია — აფხაზი პოლიტიკოსი
ჩვენ გვერდით

„ჩვენ გვერდით“ — ქართული მრავალეპიზოდიანი სატელევიზიო დრამა, რომელიც ღამის შოუს სტუდიამ (Night Show Tudio) გადაიღო 2015 წელს. ტელესერიალის პრემიერა 21 სექტემბერს გაიმართა ტელეკომპანია მაესტროს ეთერში და ის 2016 წლის 21 იანვარს დასრულდა. სერიალი გადიოდა ყოველდღე 20:45 წუთზე ტელეკომპანია მაესტროს ეთერში. სერიალის გადაღება მიმდინარეობდა თბილისში, სხვადასხვა ტერიტორიებზე. ასევე სერიალის გადამღები ჯგუფი ქმნიდა დეკორაციას და გადაღებები მიმდინარეობდა პავილიონებში. სერიალი 1 სეზონსა და 120 სერიას მოიცავს. სერიის საშუალო ხანგრძლივობა 35-დან 45 წუთამდე მერყეობს სოფო ლობუანიძე თორნიკე ნიკოლაშვილი ნინო დუმბაძე ანი იმნაძე ბექა ხუცირიძე ნუცა მესტუმრიშვილი თაკი მუმლაძე ნიკა გორდეზიანი ბექა აბრამიშვილი თამუნა მდივანი ზაზა გოგუაძე მარიამ ხუხუნაიშვილი დავით დავითულიანი თაზო გახარია ვანიკო ტუღუში სოფო კერვალიშვილი გიორგი ჯიქია ქეთა ლორთქიფანიძე გიორგი ბოჭორიშვილი მაია ხორნაული სალომე რევაზიშვილი ნატა ზარნაძე ელენე კალატოზიშვილი ანი ალადაშვილი თათული ედიშერაშვილი ნატალია გალოგრე ვიკა კალანდია ნანა ლორთქიფანიძე ნიკა წერედიანი ალექსანდერე ლორთქიფანიძე ნატა ბერეჟიანი დიმა ტატიშვილი ანი ნიკოლაშვილი ნათია მელაძე ზაზა თედელური მამუკა მუმლაძე ზაალ კუპრაშვილი თიმ ოგდენ ნიკა ქაცარიძე სალომე ფაღავა თუთა ოქროპირიძე გიგი მიგრიაული გიორგი გურგულია გიორგი სერგია პავლე ნოზაძე ნათია გიორგაძე სოსო ლაღიძე გია ტყეშელაშვილი ნინი სირაძე პაატა ცივაძე პროექტის მენეჯერი — დავით გოგიჩაიშვილი აღმასრულებელი პროდიუსერი- ირაკლი კაკაბაძე პროექტის დირექტორი — ვანო ჭელიძე რეჟისორი — დავით ჭაბაშვილი, გიორგი კაპანაძე, გიორგი ჯაფარიძე სცენარი — რატი წეროძე, თაკო ფოლადაშვილი, თამთა ქამუშაძე M0VI ოპერატორი — გიორგი დავლიანიძე ოპერატორი — ლევან ბერაძე პროდიუსერი — მარიამ მდინარაძე , გვანცა ფარეიშვილი ტექნიკური პროდიუსერი — მადლენა კვიკვინია კოორდინატორი — თიკა ჯაბანაშვილი კოორდინატორი — თიკა ჯაბანაშვილი, ეკა თომაძე, დარინა სონიშვილი მხატვარი — ნანუ ამირანაშვილი, ნანუკა გოცაძე კოსტუმების მხატვარი — ნიკა თოფურია, თათა თომაძე, თამო ცაგარეიშვილი რეკვიზიტი — სოფო მაკარაშვილი, მარიამ წიგნაძე ვიზაჟი — ანა ჯანელიძე, ანა ორმოცაძე ხმის მონტაჟი — ჯონდო ჯაფარიძე მუსიკალური გაფორმება — თინათინ მუმლაძე ხმის ოპერატორი — მერაბ როსტომაშვილი, ჯამბაკურ ბაქრაძე, ლევან გვენეტაძე კომპიუტერული გრაფიკა და მონტაჟი — იკო იაკობიძე, დათა გავარდაშვილი, ირაკლი გაბრიჭიძე, ზუკა კობახიძე ქუდის მუსიკა — ჯგუფი “დილა როა” განათება/ოპერატორის ასისტენტი — ირაკლი სარდანაშვილი, გიორგი ოდიკაძე, ალექსანდრე როინიშვილი, გიორგი წულაია, ბექა სარდანაშვილი, ირაკლი ჯიაძე დეკორატორი — ვახტანგ იორდანიშვილი, ნიკა ვერულეიშვილი, ლაშა კობახიძე, ნიკა ვერულეიშვილი, ლაშა კობახიძე, თორნიკე ქუმსიაშვილი კლაპი — ანი ფარეიშვილი ,თიკუნა კიკალეიშვილი, თამუნა ონიანი ფინანსური მენეჯერი — ნინო ლომიძე მძლოლი — გელა გიორგაძე, დავით ბაჯელიძე, გიორგი ბუქური დამლაგებელი — თამარ ტეტიაშვილი ჩვენ გვერდით Facebook-ზე TV11-ის ოციფიალური Youtube არხი